Publication: Magyar Közlöny
Issue: MK-1999-112 (Year: 1999, Number: 112)
Era: 1990-2004
Section: a 277/1997. (XII. 22.) Korm. rendelethez]
Paragraph Index: 183

d) A továbbképzési program jóváhagyása — ha az egyébként megfelel az e rendeletben foglaltaknak — nem utasítható el azon az alapon, hogy világnézetileg elkötelezett ismereteket tartalmaz. 1999/112. szám 4. A Pedagógus-továbbképzési Akkreditációs Testületnek a kérelem elutasítását kell javasolnia az oktatási miniszternek, ha megállapítja, hogy — a továbbképzési program követelményeinek teljesítéséhez nincs szükség legalább harminc foglalkozási órára, — a továbbképzési program nem felel meg a tartalmi követelményeknek, és kiegészítését, kijavítását a kérelem benyújtója nem vállalta, illetve nem hajtotta végre. 5. Ha a továbbképzési program szakmai elméleti, szakmai előkészítő tantárgyakat oktató pedagógusok, gyakorlati képzést végző pedagógusok továbbképzése céljából készült, a továbbképzési program engedélyezéséről, az alapítási engedély megadásáról az oktatási miniszter a szakképesítésért felelős miniszterrel egyetértésben dönt. 6. Ha a továbbképzési program teljes egészében a szakvizsgára történő felkészítés oktatási és tanulmányi követelményeire épül, és a továbbképzés követelményeinek teljesítését a kidolgozó felsőoktatási intézmény beszámítja a szakvizsgára történő felkészülésbe, a kérelemhez a következőket kell csatolni: — a továbbképzési programot, — a felsőoktatási intézménynek a szakvizsgára történő felkészítésre vonatkozó oktatási és tanulmányi követelményét, — a felsőoktatási intézmény nyilatkozatát arról, hogy milyen ismereteket számít be a szakvizsgára történő felkészítésbe, — ha a továbbképzési programot nem az a felsőoktatási intézmény nyújtja be, amely a program alapjául szolgáló oktatási és tanulmányi követelményt készítette, a felsőoktatási intézménnyel kötött megállapodást, — az eljárási díj befizetésének igazolását. 7. Az alapítási engedélyt a továbbképzési program készítőjének kérelmére lehet visszavonni. II. Rész AZ INDÍTÁSI ENGEDÉLY KIADÁSA ÉS VISSZAVONÁSA 1.

Source: https://magyarkozlony.hu/hivatalos-lapok/a771acf5d6afa1d9536e365f4f9007fb01444cba/dokumentumok/5fbc903d091b1ddcf63b12e5bfe215b0003de1a0/letoltes